برر محمد جودار، نائب رئيس مجلس النواب والبرلمان عن حزب الاتحاد الدستوري، قصة رفضه الإدلاء ببطاقة القطار الخاصة بالنواب البرلمانيين لمراقب القطارات، حسب ما جاء في فيديو “حصري” نشرته “كود”، بكونه “سبق وأن مدد البطاقة للمراقب”. وقال جودار، في حديثه مع الصحافيين، يوم أمس بمقر مجلس النواب، :”انا سبق عطيتو البطاقة ورجع ثاني عندي قلت ليه راه ديجا عطيتها ليك وزكر معايا وراه كولشي ف الفيديو”. جودا برر هادشي بالقول “الطريقة باش تعامل مع واحد جالس قريب هي لي خلاتني انتفض ضدو وهو معجبوش الحال وطلبني نعطيه بطاقتي مرة أخرى، وكاين جزء من الحقيقة مبانش ف الفيديو”. جودار البرلماني والعضو الجامعي حلف لا يعطي لاكارط المجانية ديالو لكونترول فالتران Publiée par GOUD sur Samedi 14 décembre 2019 وأظهر الفيديو المتداول على مواقع التواصل، البرلماني عن حزب الاتحاد الدستوري، وهو يخاطب المراقب قائلا “15 سنة وأنا كركب فهاد القطار وعمرني شفت شي واحد بحالك”. وأضاف جودار الذي يشغل أيضا منصب رئيس مقاطعة بنمسيك ورئيس عصبة الدار البيضاء الكبرى لكرة القدم “والله لا شفتيها”، مهددا المراقب بالاتصال بالمدير العام لـONCF. وسأل مراقب القطار جودار “واش كطبق القانون؟”، ليجيبه المسؤول “لا”، وهو ما جعل المراقب يتصل بالمسؤول الأمني للقطار من أجل إبلاغه بالواقعة . هاد الفيديو خلى المكتب الوطني للسكك الحديدية يخرج ويدير توضيح. اكد فيه باللي خاص كلشي يقدم التذكرة او بطاقة السفر لمراقب القطار كلما طلبها. يطلبها حتى عشرة ديال المرات راه المسافر ملزم يوريها. 
جودار كيبرر الفضيحة لي دار مع مراقب التران: انا كنركب 15 العام هادي واستفزني بطريقة تعاملو وسبق شاف بطاقتي وها رد السكك الحديدية